als_Latn dik_Latn sag_Latn
Gjithë bota e krishterë kremton ditën e lindjes së Krishtit. Qindra mijëra pelegrinë nga krejt rruzulli ndodhen në Betlehem, qytetin ku lindi Jezus Krishti. Ata morën pjesë në meshën tradicionale të mesnatës, aty ku thuhet se ka lindur Krishti më shumë se dy mijë vjet më parë. Në predikimin e tij, patriarku latin Fuad Tual, u bëri thirrje hebrenjve, myslimanëve dhe të krishterëve, që të jetojnë së bashku si të barabartë. Veç Betlehemit, vëmendja shkoi edhe në Romë, në Vatikan, kryeqendrën e botës katolike. Papa Françesku mbajti meshën e Krishtlindjes, ku bëri thirrje për një “revolucion të butësisë”, siç e cilësoi ai. Ai dha edhe një mesazh për besimtarët e krishterë, sidomos për ata në Siri dhe Irak, që po vuajnë shtypjen dhe masakrat e ekstremistëve të ISIS. “Mos u trembni dhe mos kini turp nga besimi juaj”, tha Ati i Shenjtë. Ndërsa mesditën e sotme, Papa Françesku, përpara mijëra besimtarëve të pranishëm në sheshin Shën Pjetër, dha edhe mesazhin e përvitshëm “Urbi et Orbi”, për qytetin dhe botën, në disa gjuhë të botës, , mes të cilëve edhe në gjuhën shqipe.
als_Latn